Worsies in ‘n Kombersie | chilliliefde
Worsies in ‘n Kombersie
Posted on Maart 20, 2012 by chilliliefde
Worsies in 'n Kombersie, met heelkorrel mosterd
In bemarking is ons geleer dat die bemarking die beste werk op kinders en vrouens. En word die arme kindertjies nie gebombardeer met die bemarking nie? In die supermarkte is daar gewoonlik roomys of lekkers naby die kasregisters, kinders wag in die ry saam met die ouers en hulle word verlei deur al die lekkernye, terwyl hulle verveeld staan in wag in die ry.
Die kinder bemarking is gelukkig nie altyd negatief nie. Ons was die naweek by ‘n fantastiese lootsing van ‘n nuwe vorm motor. Skat-se-At se klein dogtertjie het saammet ons gegaan na die funksie. Omdat dit my beroep, ‘n aangeleentheid bestuurder, is ek altyd opgewonde om te sien watter tipe funksies daar gereël word. Ek kan werklik net met lof praat oor die funksie. Die vermaak was fantasties, die organiseerders het nie al die vermaak aangekondig in die begin van die funksie, so die gaste was konstant opgewonde oor die volgende verassing wat op die kaarte is. Die verhouding tussen aktiewe vermaak, i.e. kunstenaars en glanspersoonlikhede teenoor die aftye waar die gaste net met mekaar kan netwerk was perfek. Die verversings wat bedien was, was smaakvol maar beperk (niks is erger as oorvol, krakende tafels met oorvloeiende drank nie!)
Tiemie op die deeg
Die beste deel van die funksie was die kinder hoekie. Die kleinspan se gesigte en arms was geverf, daar was ‘n towenaar wat kulkunsies gedoen het en ‘n kunstenaar op stillette wat balonne verdraai het in skoenlappers en swaarde. Die kinders het ‘n springmielie oond gehad, wat oorgeborrel het met vars springmielies en ‘n Tannie het spook asem gemaak. Toe ons wou besigheid praat met die verkoopsdame het sy vriendelik gesê dat Dogtertjie sal veilig wees in die kinderhoekie terwyl ons in haar kantoor gaan gesels. Toe ons weer vir Dogtertjie sien, het sy ‘n oranje plakker gehad op haar rokkie, sy het vir ons vertel dat die Tannie vir haar verduidelik het dat die rede daarvoor is dat hulle mooi na haar moet kyk, want ons is nie meer in die vertrek nie – nou dit is deurgedink, of hoe? Die uiteinde van die saak was, dat toe ons reg was om te ry, het die Dogtertjie ons gesmeek om nog langer te bly!
Hierdie gereg werk fantasties vir kinders, omdat ‘n mens oulike patrone kan maak vir die kinders op hulle worsies. Dit is ook baie gesonder as ‘n vulstasie pasteitjie. Ek het die oorskiet deeg gebruik om met ‘n koekie vormpie (cookie cutter) patrone vir die kinders uit te sny. (Wat hulle heeltemal te vinnig ge-eet vir my stadige kamera 🙂 )
1 x pakkie vars varkworsies
1 x rol blaardeeg
1 x hand vol vars tiemie
1 t seseme saadjies (opsioneel)
Heel korrel mosterd
1. Skakel die oond aan op 180°C
2. Rol die blaardeeg uit en sny in groot genoeg blokkies om heeltemal om die varkworsies te bedek
3. Plaas die kruie vir 5 sekondes in kook water (om die geur uit te bring)
4. Sny die kruie klein op en sprinkel oor die blaar deeg
5. Plaas die varkworsies bo-op die deeg en rol dit toe
6. Plaas dit op ‘n gesmeerde bakplaat en verf die deeg met die geklitste eier
7. Sprinkel ‘n paar seseme saadjies daaroor
8. Bak vir 20 minute en bedien met die mosterd
Probeer: Gebruik kleiner varkworsies of sny die varkworsies in kleiner wieletjies en bedien dit as ‘n gesonder voorgereg/happie wanneer jy onthaal
Filed under Kleuter-Vriendelik, Vark and tagged food, food blog, moenie kos mors nie, onthaal kos, peusel happie, vark |	3 Kommentaar
rondomtaliedraai on Maart 20, 2012 om 1:05 nm said:
Lyk lekker … ‘n ander weergawe van die stokworsies van die skoolfunksies
chilliliefde on Maart 22, 2012 om 6:44 vm said:
Ja dit is ‘n ander weergawe… Watter stokworsies ken jy? Die een wat ‘n mens diep braai?
rondomtaliedraai on Maart 22, 2012 om 6:53 vm said:
Ja die met die dikkerige pannekoek deeg om.